เจมส์ อาหารตามสั่งอยู่นิมมานเหมินทร์ซอย 17 เป็นร้านอาหารเล็กๆ มีทั้งข้าวราดแกงก๋วยเตี๋ยว ราคาไม่แพง ถึงจะเป็นร้านเล็กๆ แต่คนรู้จักเยอะ มาทานทั้งคนไทยและฝรั่ง อาหารที่เป็นข้าวราดแกงก็มีวันละ 5-6 อย่าง เปลี่ยนกันไปแต่ละวัน หน้าตาธรรมดาแต่อร่อยใช้ได้ ราคาถูกมาก 2 อย่าง 25-30 บาท ถ้าเพิ่มไข่คิดฟองละ 5 บาท ส่วนก๋วยเตี๋ยวที่อร่อยจะเป็นเกี๊ยวต้มยำ ซดน้ำต้มยำร้อนๆ กลมกล่อม อาหารอร่อย ตามราคา หาทานง่าย เป็นจานด่วนตัวเลือกแรกๆที่นึกถึง